《寄题胡公祠堂》
宋代·洪朋

胡公祠堂旧闻处，鲁公岭下草树深。堂后寿宫閟日月，堂前荒草横古今。

收拾胸中书万卷，邂逅眼底梧十寻。我思古人不可见，于公可见古人心。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。